গণপ্রজাতন্ত্রী বাংলাদেশ সরকার

অধ্যক্ষেরকার্যালয়

সরকারি টিচার্স ট্রেনিং কলেজ, ফেনী

ফোন : ০৩৩১-৬২৬৪২

ই-মেইল :ttcollegefeni@yahoo.com

**১. ভূমিকা**

সরকারি টিচার্স ট্রেনিং কলেজ, ফেনী বাংলাদেশের মাধ্যমিক শিক্ষার উৎকর্ষ সাধনে কাজ করে যাচ্ছে। এই কলেজে শিক্ষক এবং শিক্ষা প্রশাসনের কর্মকর্তাগণকে জ্ঞান, পেশাগত দক্ষতা, ইতিবাচক দৃষ্টিভঙ্গি ও নেতৃত্বের গুণাবলী দ্বারা সমৃদ্ধ করা হয়। শিক্ষার গুণগত মান বৃদ্ধির লক্ষ্যে ১৯৬২ খ্রিষ্টাব্দে জুনিয়র কলেজ অব এডুকেশন (Junior College of Education) নামে প্রতিষ্ঠিত হয়। তখন কলেজ থেকে দুই বছর মেয়াদী IEd (Intermidiate in Education) ডিগ্রি প্রদান করা হত। ১৯৭০ সালে Junior College of Education কলেজে তিন বছর মেয়াদী BA in Education (Bachelor of Arts in Education) ডিগ্রি চালু হয়। একটি বিবর্তণ প্রক্রিয়ার মাধ্যমে ১৯৭৬ খ্রিষ্টাব্দে এটিকে সরকারি টিচার্স ট্রেনিং কলেজ, ফেনী -এ রুপান্তরিত করা হয়।

**২. লক্ষ্য**

গুণগত মানসম্পন্ন প্রশিক্ষণ প্রদানের মাধ্যমে প্রাথমিকোত্তর স্তরের শিক্ষক ও কর্মকর্তাদের বিশ্বায়নের চ্যালেঞ্জ  মোকাবেলার জন্য প্রস্ত্তত করা।

**৩. উদ্দেশ্য**

সরকারি টিচার্স ট্রেনিং কলেজ, ফেনী –এর সাধারণ উদ্দেশ্য হচ্ছে মাধ্যমিক ও উচ্চ শিক্ষা স্তরের শিক্ষক উন্নয়ন ও মানসম্মত প্রশাসন ব্যবস্থা নিশ্চিতকরণের মাধ্যমে প্রাথমিকোত্তর স্তরে গুণগত মানসম্পন্ন শিক্ষা নিশ্চিত করা।

**4. সুযোগ-সুবিধা**

শিক্ষা পরিকল্পনা ও ব্যবস্থাপনা উন্নয়নের ক্ষেত্রে দেশের একটি শীর্ষস্থানীয় প্রতিষ্ঠান হিসেবে সরকারি টিচার্স ট্রেনিং কলেজ, ফেনী এর রয়েছে প্রশিক্ষণের সুব্যবস্থা। মনোমুগ্ধকর সবুজ প্রকৃতি, ফুলের বাগান সবধরনের সুযোগ সুবিধা সম্বলিত এই প্রতিষ্ঠানের মর্যাদা অনেক বাড়িয়ে দিয়েছে। প্রায় ৫একর জমির উপর নির্মিত সরকারি টিচার্স ট্রেনিং কলেজ, ফেনী নিম্নলিখিত সুযোগ-সুবিধাদি প্রদান করে থাকে:

1. **শ্রেণিকক্ষ, সভাকক্ষ**

সরকারি টিচার্স ট্রেনিং কলেজ, ফেনী আধুনিক সুযোগ-সুবিধা সম্বলিত ও সুসজ্জিত একটি অডিটোরিয়াম, অনেকগুলি শ্রেণি কক্ষ যা মাল্টিমিডিয়া দ্বারা সংযুক্ত এবংএকটি সেমিনার ওভিডিও কনফারেন্স রুম রয়েছে।

1. **গ্রন্থাগার**

সরকারি টিচার্স ট্রেনিং কলেজ, ফেনী রয়েছে একটি সমৃদ্ধ গ্রন্থাগার যেখনে পাওয়া যায় বই, ম্যাগাজিন, জার্নাল এবং দেশি-বিদেশি অন্যান্য প্রকাশনাসমূহ। এটি বিভিন্ন প্রশিক্ষণ কোর্সের প্রশিক্ষণার্থীদের শিক্ষার প্রয়োজন মেটাতে সাহায্য করে থাকে। প্রায় ১৭ হাজার এর অধিক রেফারেন্সবুক সম্বলিত এই গ্রন্থাগারের সুনাম দেশে বিদেশের গবেষকদের কাছে বেশ পরিচিতি।

1. **আইসিটি সেল**

সরকারি টিচার্স ট্রেনিং কলেজ, ফেনী একটি সুসজ্জিত আইসিটি সেল রয়েছে। আজকের এই তথ্য প্রযুক্তির যুগে প্রতিদিনের দাপ্তরিক কাজে এবং চিঠিপত্রের আদান প্রদানের ক্ষেত্রে কম্পিউটারের ব্যবহার অত্যাবশ্যকীয়। এই প্রতিষ্ঠানের আরো একটি লক্ষ্য হচ্ছে কম্পিউটার ব্যবহারের উপর টেকসই প্রশিক্ষণের মাধ্যমে বিভিন্ন প্রশিক্ষণ কোর্সের প্রশিক্ষণার্থীর পেশাগত উন্নয়ন সাধন করা। এই লক্ষ্যকে মাথায় রেখে আইসিটি সেল প্রতিষ্ঠাকরা হয়েছে। এই সেলের আওতায় ২(দুই)টি কম্পিউটার ল্যাব প্রতিষ্ঠিত হয়েছে। প্রতিটি ল্যাবে ২২টি কম্পিউটার আছে। কম্পিউটার ল্যাবগুলিতে মাধ্যমিক ও কলেজ পর্যায়ের বিষয়ভিত্তিক প্রশিক্ষণ দেয়া হয়। তাছাড়া অন্যান্য কোর্সেরও অধিবেশন পরিচালিত হয়। প্রশিক্ষণার্থীদের তথ্য ও সকল ডাটাবেজ সঠিকভাবে এই সেলে সংরক্ষণ করা হয়ে থাকে। সরকারি টিচার্স ট্রেনিং কলেজ, ফেনীর রয়েছে একটি ওয়েবসাইট, লোকাল এরিয়ানেট ওয়ার্ক, ওয়াই-ফাই এবং ৩০ এমবিপিএস ব্রডব্যান্ড ইন্টারনেট সংযোগ। পুরোক্যাম্পাস জুড়ে সিসি ক্যামেরা দ্বারা নিরাপত্তা ও তদারকির ব্যবস্থা।

1. **আবাসনব্যবস্থা**

যেহেতু অধিকাংশ প্রশিক্ষণ কর্মসূচিই আবাসিক, সেহেতু সরকারি টিচার্স ট্রেনিং কলেজ, ফেনী নারী এবং পুরুষ উভয় প্রকার প্রশিক্ষণার্থীর জন্য হোস্টেল সুবিধা প্রদান করে থাকে। এখানে রয়েছে ৩ (তিন) টি হোস্টেল ভবন। এছাড়াও এখানে একাডেমিক ও প্রশাসনিক ভবনসহ মাল্টিপারপাস বিল্ডিং, বিজ্ঞান উন্নয়ন কেন্দ্রসহ বেশ কয়েটি ভবন। এই কমপ্লেক্সের কেন্দ্রস্থলে রয়েছে একটি দৃষ্টিনন্দন মসজিদ।

1. **ডাইনিং**

সরকারি টিচার্স ট্রেনিং কলেজ, ফেনী হোস্টেলের সাথে ডাইনিং রয়েছে। এই ডাইনিং-এ প্রশিক্ষণার্থীদের জন্য নিয়মিত নাস্তা এবং দূপুর ও রাতের খাবারের ব্যবস্থা করে থাকে।

**5.  সহপাঠ্য-ক্রমিক কার্যাবলি**

1. **সহপাঠ্য-ক্রমিক কার্যাবলি**

শ্রেণি কার্যক্রম ও লেখাপড়ার পাশাপাশি শিক্ষার্থীদের আদর্শ নাগরিক ও মানবসম্পদ তৈরির লক্ষ্যে রয়েছে সহপাঠ্যক্রমিক কার্যাবলির ব্যবস্থা। সহপাঠ্যক্রমিক কার্যাবলির পরিচালনার জন্য কলেজ বার্ষিকী কমিটি, বার্ষিক ক্রীড়া কমিটি, শিক্ষা সফর কমিটি, সমাজ কল্যাণ কমিটি, মিলাদমাহফিল কমিটি ও বার্ষিক সাহিত্য ও সাংস্কৃতিক কমিটি বিভিন্ন বিভাগের দক্ষ ও অভিজ্ঞ শিক্ষক-প্রশিক্ষকসহ প্রশিক্ষণার্থীদের সমন্বয়ে গঠন করা হয় এবং কমিটির মাধ্যমে কার্যাবলি সুচারুভাবে পরিচালিত হয়। বার্ষিক সাহিত্য ও সাংস্কৃতিক বিভাগ রাষ্ট্রিয় বিভিন্ন দিবস উদযাপনসহ বার্ষিক সাহিত্য ও সাংস্কৃতিক প্রতিযোগিতার আয়োজন করে। বার্ষিক ক্রীড়া কমিটি ইনডোর-অউটডোর গেইমস পরিচালনা করে; তেমনি অন্যান্য বিভাগও নির্ধারিত কার্যক্রম সম্পাদন করে।

**6.  বিভিন্নবিভাগেরশিক্ষক-প্রশিক্ষক**

1. **শিক্ষক-প্রশিক্ষক ( প্রভাষক, সহকারী অধ্যাপক, সহযোগী অধ্যাপক ও অধ্যাপক) গণের রয়েছে বিভিন্ন বিষয়ে দেশি ও বিদেশি একাধিক প্রশিক্ষণ। প্রায় প্রত্যেক প্রশিক্ষকবৃন্দ আধুনিক প্রযুক্তির মাধ্যমে প্রশিক্ষণ প্রদান করেন।**

**উপসংহার :** সরকারি টিচার্স ট্রেনিং কলেজ, ফেনী বাংলাদেশের মাধ্যমিক শিক্ষার গুণগতমান উন্নয়নে কাজ করে যাচ্ছে। এই কলেজে শিক্ষক এবং শিক্ষা প্রশাসনের কর্মকর্তাগণকে জ্ঞান, পেশাগত দক্ষতা, ইতিবাচক দৃষ্টিভঙ্গি ও নেতৃত্বের গুণাবলির উন্নয়নে কার্যকর ভূমিকা পালন করছে।